2% z daní pre občianske združenie

EQUILIBRIUM

Popis krokov pre venovanie 2% z dane

Zamestnanci:

1. Požiadajte svojho zamestnávateľa o vykonanie ročného zúčtovania preddavkov na daň z príjmov a o vystavenie potvrdenia o zaplatení dane.
2. Vyplňte vyhlásenie o poukázaní 2 % dane. Uveďte vaše meno, rodné číslo, bydlisko a sumu zodpovedajúcu 2% zaplatenej dane.
3. Najneskôr do 30. apríla 2018 pošlite/doručte formuláre daňovému úradu v mieste vášho bydliska.

**POZOR,** **údaje o občianskom združení EQUILIBRIUM, je potrebné do formulára VYPÍSAŤ. Nie sú tam vpísané. Pozorne vpíšte údaje, aby daňový úrad nezamietol platbu.**

**II.ODDIEL – ÚDAJE O PRIJÍMATEĽOVI**

**Riadok 15- IČO: 50093606**

**Riadok 16- Právna forma: Občianske združenie**

**Riadok 17- Obchodné meno: Občianske združenie EQUILIBRIUM**

**Riadok 18- Sídlo-Ulica: K Horánskej studni**

**Riadok 19- Súpisné/orientačné číslo: 44**

**Riadok 20- PSČ: 841 01**

**Riadok 21- Obec: Bratislava**

[**Ide o Vaše rozhodnutie.**](http://www.teraz.sk/zdravie/zname-tvare-nakrutili-spoty-na-podpor/183429-clanok.html)

Kam pôjdu Vaše 2% dane je len Vaše rozhodnutie. Sme občianske združenie, ktoré pomáha pacientom a lekárom v neľahkej situácii. Pomoc od štátu na fungovanie a prevádzku našej organizácie nedostaneme. Našou záchranou ste v prvom rade Vy. Poukázaním 2% z Vašich daní občianskemu združeniu EQUILIBRIUM dokážete, že Vám nie je ľahostajný osud slovenských pacientov a lekárov. Pomôžte nám.

**A. Fyzické osoby – zamestnanci – za ktorých podáva daňové priznanie zamestnávateľ**

* **Do 15. februára 2018** požiadajte zamestnávateľa o vykonanie ročného zúčtovania preddavkov na daň.
* Potom požiadajte zamestnávateľa o vyhotovenie Potvrdenia o zaplatení dane z príjmov zo závislej činnosti (ďalej len Potvrdenie).
* Z tohto Potvrdenia si viete zistiť dátum zaplatenia dane a vypočítať:
	+ a) **2% z Vašej zaplatenej dane** – to je maximálna suma, ktorú môžete v prospech prijímateľa poukázať, ak ste v roku 2016 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
	+ b) **3% z Vašej zaplatenej dane**, ak ste v roku 2016 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2016 dobrovoľnícky pracovali. Táto suma však musí byť minimálne 3 €.
	+ **Upozornenie:** Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!
* Z tohto Potvrdenia si zamestnanci vypočítajú sumu 2%/3% zo zaplatenej dane, zaokrúhľuje sa na eurocenty smerom nadol (suma nesmie byť nižšia ako 3 €) a vpíšu ju do Vyhlásenia o poukázani podielu zaplatenej dane.
* Do 30. apríla 2018 pošlú/doručia vyplnené Vyhlásenie o poukázaní podielu zaplatenej dane z príjmov fyzickej osoby za r. 2017 a Potvrdenie o zaplatení dane z príjmov zo závislej činnosti príslušnému daňovému úradu.
* Tieto tlačivá sa podávajú výlučne na daňový úrad podľa miesta trvalého bydliska.
* ***Upozornenie: Podiel 2% a 3% z dane môže daňovník – fyzická osoba poukázať len v prospech jedného prijímateľa.***

**B. Fyzické osoby – ktoré si podávajú daňové priznanie sami**

* Do **31. marca 2018** podajú daňové priznanie príslušnému daňovému úradu podľa miesta trvalého bydliska
* Vypočítajte si:
	+ a) **2% z Vašej zaplatenej dane** – to je maximálna suma, ktorú môžete v prospech prijímateľa poukázať, ak ste v roku 2017 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
	+ b) **3% z Vašej zaplatenej dane**, ak ste v roku 2017 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2017 dobrovoľnícky pracovali. Táto suma však musí byť minimálne 3 €.
	+ **Upozornenie:** Ak ste poukázali 3% z dane, povinnou prílohou k daňovému priznaniu je aj Potvrdenie o odpracovaní minimálne 40 hodín dobrovoľníckej činnosti!
* **Vyhlásenie o poukázaní podielu zaplatenej dane je už súčasťou formulára daňového priznania, preto je potrebné priamo do daňového tlačiva na strane č. 10 vypísať tieto údaje:**

**Názov: Občianske združenie EQUILIBRIUM**

**Sídlo: K Horánskej studni, 44, 841 01, Bratislava**

**Forma: Občianske združenie**

**IČO: 50093606**

* ***Upozornenie: Podiel 2% a 3% z dane môže daňovník – fyzická osoba poukázať len v prospech jedného prijímateľa.***

**C. Právnické osoby**

* Do 31. marca 2018 podajú daňové priznanie príslušnému daňovému úradu
* Vyhlásenie o poukázaní podielu zaplatenej dane je už súčasťou formulára daňového priznania, preto je potrebné priamo do daňového formulára vypísať tieto údaje:
* **Názov: Občianske združenie EQUILIBRIUM**
* **Sídlo: K Horánskej studni, 44, 841 01, Bratislava**
* **Forma: Občianske združenie**
* **IČO: 50093606**
* Vypočítaná suma 2%/1% z ich zaplatenej dane nesmie byť nižšia ako 8 €.
* Ak právnická osoba (firma) v roku 2017 až do termínu na podanie daňového priznania a zaplatenie dane v roku 2018 (zvyčajne do 31.3.2018) NEDAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1% z dane – vyznačí v daňovom priznaní, že poukazuje iba 1% z dane.
* Ak právnická osoba (firma) v roku 2017 až do termínu na podanie daňového priznania a zaplatenie dane v roku 2017 (zvyčajne do 31.3.2018) DAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane.